1970 ൽ ആധുനിക യെമനെക്കുറിച്ചുള്ള ആധികാരിക പഠനം പുസ്തകമായി പ്രസിദ്ധീകരിച്ചു. അറബിയിലും ഇംഗ്ലീഷിലുമായി ഒട്ടേറെ ഗ്രന്ഥങ്ങൾ രചിച്ചിട്ടുണ്ട്. അറബിയിൽ പ്രസിദ്ധീകരിച്ച ആലം ബിലാ ഹുദൂദ് (അതിരുകളില്ലാത്ത ലോകം), തായ്‌വാന്റെ കഥ, ഇന്ത്യൻ കറിക്കൂട്ടുകൾ എന്നിവ പ്രമുഖ കൃതികളാണ്. 
വിരൽപാടുകൾ എന്ന പേരിൽ മുന്നൂറു പ്രമുഖ വ്യക്തികളുടെ ജീവചരിത്രക്കുറിപ്പുകൾ പ്രസിദ്ധീകരിച്ചിട്ടുണ്ട്. പ്രസാധകരായ ഹാഫിസ് സഹോദരന്മാരുടെ ജീവചരിത്രവും അറബ് ലോകത്തെ ഏറ്റവും പ്രസിദ്ധനായ കാലിഗ്രഫിസ്റ്റ് ഈജിപ്തുകാരൻ സയ്യിദ് ഇബ്രാഹിമിന്റെ ജീവചരിത്രവും ഫാറൂഖ് ലുഖ്മാന്റെ കൃതികളിൽ പെടും. 
അറബി ഭാഷയിൽ മാത്രം അയ്യായിരത്തിൽപരം ലേഖനങ്ങൾ പ്രസിദ്ധീകരിച്ചിട്ടുള്ള ലുഖ്മാൻ പന്ത്രണ്ടു രാജ്യങ്ങളിൽ നിന്നായി പ്രസിദ്ധീകരിക്കുന്ന ശർഖുൽ ഔസത്തിന്റെയും ഇഖ്തിസാദിയ പത്രത്തിന്റെയും സ്ഥിരം കോളമിസ്റ്റായും സേവനമനുഷ്ഠിച്ചിട്ടുണ്ട്. ഇന്ത്യയെക്കുറിച്ചു മാത്രം നൂറിൽപരം ലേഖനങ്ങളെഴുതി.

മലയാളം ന്യൂസ്
ഗ്രന്ഥങ്ങൾ, ലേഖന സമാഹാരങ്ങൾ
ജീവിതരേഖ
പത്രപ്രവർത്തന രംഗത്ത്‌